U wara serje ta' battibekki ma' dawk li jaħsbu li d- dinja nħolqot biex takkomoda lilhom biss , issa se ndawwar l- attenzjoni tiegħi fuq waħda mill- ossessjonijiet li ilha miegħi sa mit- tfulija : it- tim nazzjonali Ingliż . Kemm waqt il- Kampjonati Ewropej u wisq aktar waqt it- Tazza tad- Dinja , litteralment nitlaq kollox minn idi biex , b' ħafna tensjoni , tipjip la salvaġġa , u bosta pinet birra ( biex ma nsemmix id- dagħa ) , insegwi l- / d- ( diż ) avventuri kalċistiċi ta' dan it- tim tabilħaqq stramb . Tassew , it- tim nazzjonali Ingliż dejjem kellu stejjer strambi ; prestazzjonijiet fqar u miżeri u oħrajn leġġendarji u memorabbli , miżgħudin b' episodji kontroversajlissimi li ħafna drabi jkunu kwistjonijiet ta' xorti , ġieli favur tiegħu iżda wisq iżjed kontra . M' inix se nikteb fit- tul , għax inkella ma nispiċċa qatt , u m' għandix aptit niftaħ kotba . Bħalissa diġà saru s- siegħa ta' fil- għodu u għajjien mhux ħażin . Anzi għajjien ħafna . U mhux ta' b' xejn , għax minkejja li kisbu t- tliet punti ferm meħtieġa , il- prestazzjoni tal- plejers Ingliżi kontra l- Paragwaj ma kkonvinċietni xejn . Wara l- partita l- kowċ u l- plejers gergru bis- sħana , waqt li oħrajn qalu li ma ridux jitħabtu żżejjed u ppreferew iżommu l- vantaġġ minimu milli jagħmlu ħafna sforzi żejda . Jekk dawn l- iskużi humiex iġġustifikati wieħed għad irid jara . Biss tajjeb li niftakru li t- tim nazzjonali Ingliż għandu ħabta jibda dawn il- kompetizzjonijiet fuq nota ħażina . F' das- sens , wieħed la għandu jallarma ruħu żżejjed u lanqas jiskanta . Għal min bħali jsegwi l- futbol Ingliż , din suppost hija storja li suppost indrat . Issa naraw biex ħerġin nhar il- Ħamis . Minn hemm inkunu nistgħu nitkellmu aħjar . . . Iżda għada fil- għodu nistennew ħafna tlablib bla sens fl- istampa mill- ġurnalisti sportivi Ingliżi , li kif ħafna drabi ġara , aktarx imbagħad ikollhom jibilgħu kollox wara t- tisfira tat- tmiem tat- tieni partita . Forsi jien ottimist jew partiġġjan iżżejjed , imma ma tridx tkun xi Ingliż inkallit bħali biex minn formazzjoni ta' tistenna bil- wisq aħjar . S' issa l- Ingliżi m' urewna kważi xejn : gowl li daħal aktarx bl- intervent ta' Bobby Moore mid- dimensjoni tal- ġenna tal- kalċaturi , ħafna logħob sterili f' nofs il- grawnd li ma jwassal imkien , u apatija offensiva li tassew toffendi . Biex tgħaxxaqha , kemm l- Iżvezja u kemm Trinidad u Tobago , illum urew logħob ħafna aħjar , speċjalment it- tim ta' l- ewwel . Madankollu , fuq nota pożittiva , id- difiża deheret tassew kompatta , it- tliet punti waslu xorta waħda , iż- żewġ timijiet l- oħrajn baqgħu dro , u minkejja l- apoloġiji u l- iskużi prevedibbli , jidher li fost il- kontinġent Ingliż xorta waħda teżisti kuxjenza li issa hu imperattiv li fil- partiti li jmiss il- logħob jitjieb . Nispera li qiegħed nifhem u nbassar tajjeb . Tafu intom , ili mill- 1986 nibda billi nkanta d- This Time , biex imbagħad nispiċċa ngħid Next Time u nkanta s- soltu Back Home . Erħulkom mill- qaħbeċ nejk u qumu minn hemm ! Għamluli pjaċir u ferrħuni darba , għax iż- żejjed kollu żejjed , u issa tassew se numbrakhom . . . Bloggata ta' L- Imżebbel - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .